|  |  |
| --- | --- |
|  | **EELNÕU** |
|  | 20.04.2022 nr 1-4/22/40 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Lasteaia toidupäeva maksumuse tasumisest vabastamine** |
|  |
| Seoses sõjaolukorraga Ukraina Vabariigis on palju sõjapõgenikke leidnud abi ja majutuse Tapa vallas, kuigi nende elukoht ei pruugi olla veel valda registreeritud. Sõjapõgenikest lapsed on võetud Tapa valla lasteaedadesse.  Tapa Vallavolikogu 30.05.2018 määruse nr 21 „[Sotsiaalhoolekandelise abi andmise kord Tapa vallas](https://www.riigiteataja.ee/akt/429032019079)“ §-s 22 on sätestatud koolieelses lasteasutuses käiva lapse toitlustamise toetus, mille sisuks on lasteaia toidupäeva maksumuse tasumine valla eelarvest. Määruse § 23 kohaselt võimaldatakse toetust Tapa valla lasteaedades käivatele lastele, kelle elukoht Eesti rahvastikuregistri andmetel on Tapa vald. Selle alusel need Ukraina sõjapõgenike lapsed, kelle elukoht on Tapa vallas registreeritud, ei pea toiduraha tasuma. Kui elukoht ei ole Tapa vallas registreeritud, siis ei ole alust neid toidurahast tasumisest vabastada.  Haridus- ja teadusministeeriumi infolehel on avaldatud, et 17.03.2022 kiitis valitsuskabinet heaks Haridus- ja teadusministeeriumile Ukraina sõjapõgenike alus-, üld- ja kutsehariduse ning huvihariduse, -tegevuse ja noorsootöö kulude hüvitamise aastal 2022. Rahajaotus haridusasutuste pidajate lõikes kinnitatakse haridus- ja teadusministri käskkirjaga peale lisaeelarve vastuvõtmist Riigikogus. Rahastamise aluseks on Eesti Hariduse Infosüsteemi (EHIS) kantud UA märkega (Ukraina) sõjapõgenikest laste/õpilaste andmed. Toetust antakse mh ka alus- ja üldharidus õppekohale, lapse/õpilase toitlustamiseks haridusasutuses ning huvihariduse pakkumiseks. Tapa vald saab toetust lastele hariduse andmiseks ja ei ole õigustatud küsida Ukraina sõjapõgenike laste lapsevanemalt lasteaia toiduraha.  Lähtudes eeltoodust ja kohaliku omavalitsuse korralduse seaduse § 22 lõike 1 punkti 5 ja Tapa Vallavolikogu 30.05.2018 määruse nr 21 „[Sotsiaalhoolekandelise abi andmise kord Tapa vallas](https://www.riigiteataja.ee/akt/429032019079)“ §-s 22 alusel   1. Vabastada Ukraina sõjapõgenikest laste vanemad Tapa valla munitsipaallasteaedades käivate laste toidupäeva maksumuse tasumisest arvates 24. veebruar kuni 31. mai 2022. 2. Volitada Tapa Vallavalitsust vajadusel otsustama lapsevanemate ajutine vabastamine lasteaia toidupäeva maksumuse tasumisest alates 01.06.2022. Otsustus vormistatakse vallavalitsuse põhjendatud korraldusega. 3. Otsus jõustub teatavakstegemisest.   Otsuse peale võib esitada vaide Tapa Vallavolikogule haldusmenetluse seaduses sätestatud korras või esitada kaebuse Tartu Halduskohtule halduskohtumenetluse seadustikus sätestatud alustel ja korras 30 päeva jooksul alates käesoleva otsuse teadasaamisest või päevast, millal asjast huvitatud isik pidi käesolevast otsusest teada saama | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Lasteaedades on seisuga 14.04 Ukraina sõjapõgenike 19 last.  Õpilasepõhine pearaha KOVide keskmise kulu alusel ühes kalendrikuus on alushariduses/hoius 465 eurot ja üldhariduse 506 eurot.  Toetuse põhimõtted ning rahajaotus kinnitatakse haridu- ja teadusministri käskkirjaga ning eraldatakse haridusasutuste pidajatele, kus laps õpib.  Juunis kantakse toetus tagasiulatuvalt 24.02 – 31.05.2022 eest, arvestades igakuiselt laste/õpilaste arvude muutust.  Alus- ja huvihariduses Ukraina lapse/õppuri kohatasu/toiduraha otsuse teeb haridusasutuse pidaja. Riigi toetus haridusasutuse pidajale loob võimaluse Ukraina lapse eest tasu mitte küsida.  Toetus on sihtotstarbeline. | | |
|  | | |
| Eelnõu ja seletuskirja koostaja |  |
| Eelnõu esitaja ja ettekandja | Abivallavanem Riina Haljasoks |